Source: http://www.bihon.ro/victorii-dificile-cu-dinamo/1624861
Timestamp: 2017-05-30 03:40:53+00:00

Document:
Victorii dificile cu Dinamo - BIHON
Publi24 BIHON BIHON Sport local Victorii dificile cu Dinamo Victorii dificile cu Dinamo	De	Gavril Nutiu	la	13. martie 2016 17:53	Ramiro Georgescu a marcat golul victoriei	- © FOTO: ROLLANDFOTO
Multipla campioană a României la polo, CSM Digi a reuşit să obţină două victorii în „dubla” cu Dinamo, din etapa a 12-a a Superligii Naţionale, scoruri 11-8, respectiv 9-8.	Au fost însă succese mai dificile, în special în cea de-a doua partidă, în care victoria orădenilor a fost decisă după un final dramatic, de golul lui Ramiro Georgescu. În prima întânire, CSM Digi l-a pierdut pe fundaşul Dusan Markovic, care a văzut cartonaşul roşu pentru proteste (decizia fiind exagerată). Markovic nu a mai putut astfel să joace în partida următoare.
În cel de-al doilea meci, Dinamo s-a aflat la conducere timp de trei sferturi, pe fondul unui joc modest al echipei noastre. În sfertul patru, Dinamo s-a desprins la două goluri, scor 7-5, după care portarul ex-orădean Marius Ţic a apărat un penalty. Oaspeţii au reuşit însă să egaleze prin golurile lui M. Gheorghe şi Cupic (din penalty), după care acelaşi Mihnea Gheorghe a marcat, aducându-şi pentru prima oară echipa în avantaj, scor 7-8. Dinamo a restabilit egalitatea, dar Ramiro Georgescu a înscris golul izbăvitor al victoriei noastre, cu 25 de secunde înainte de final, scor 8-9.
„A fost un meci nereuşit pentru noi, în care am ratat nepermis de mult, inclusiv din penalty. În plus, arbitrii ni l-au vânat pur şi simplu pe singurul fundaş pe care-l mai aveam, Andrei Creţu, dându-i eliminare de câte ori îl trimiteam în bazin. El a fost de altfel descalificat în sfertul patru, pentru a treia eliminare. Din fericire, totul s-a terminat cu bine, prin golul lui Ramiro, ne-a declarat antreorul CSM Digi, Kádár Kálmán.
Bazinul „Dinamo – Tolea Grinţescu” din Bucureşti
Dinamo – CSM Digi 8-11 (1-3, 3-2, 2-2, 2-4) şi 8-9 (3-2, 1-1, 2-2, 2-4)
Dinamo: Ţic, Nenciu – portari; Novac, Enescu 1+2, Fulea 2+2, Dragomirescu, Prioteasa 2+0, Al. Matei 1+0, Demeter 1+1, Constantin, A. Georgescu 1+1, Vrânceanu 0+1, Sfârle, A. Simion 0+1. Antrenor: George Georgescu
CSM Digi: Pjetlovic, D. Creţu – portari; R. Szabó 2+0, Negrean 2+2, D. Markovic 1 (suspendat în al doilea meci), Chioveanu 2+0, Popoviciu 1+0, R. Georgescu 0+2, Cupic 2+2, A. Creţu, V. Kováts, M. Gheorghe 1+2, I. Szabó 0+1. Antrenor: Kádár Kálmán
Arbitri: Mihnea Alexandrescu, Mihai Bălănescu
Superiorităţi numerice: 7/3 – 9/2, respectiv 9/4 – 12/4
Penalty-uri: 0 – 0, respectiv 1/1 – 2/1
Cartonaşe roşii: – / D. Markovic (în primul meci)
Taguri: csm digi, dinamo, polo	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 

CSM 
 csm